title: Решение на Съвета от 22 септември 1997 година за одобряване от страна на Общността на измененията на Конвенцията за контрол на трансграничното движение на опасни отпадъци и тяхното обезвреждане (Базелска конвенция), предвидени в Решение III/1 на Конференцията на страните

text:
               11/ 15

               BG

               Официален вестник на Европейския съюз

               177

         31997D0640

               L 272/45

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 22 септември 1997 година
   за одобряване от страна на Общността на измененията на Конвенцията за контрол на трансграничното движение на опасни отпадъци и тяхното обезвреждане (Базелска конвенция), предвидени в Решение III/1 на Конференцията на страните
   (97/640/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 130т, параграф 1 във връзка с член 228, параграф 2, първо изречение и член 228, параграф 3, първа алинея от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че с Решение 93/98/ЕИО (3) Общността одобри Конвенцията за контрол на трансграничното движение на опасни отпадъци и тяхното обезвреждане, известна като Базелската конвенция, и стана пълноправна страна по конвенцията на 7 май 1994 г.;
   като има предвид, че по силата на Решение на Съвета от 22 юни 1995 г. Комисията взе участие от името на Общността в консултации с представителите на държавите-членки, в преговорите в контекста на третата среща на Конференцията на страните по Базелската конвенция, с оглед да бъде изменена конвенцията съгласно Решение II/12 на Конференцията на страните; като има предвид, че съгласно посоченото решение износът на опасни отпадъци, предназначени за окончателно обезвреждане, от държави от ОИСР в държави, които не участват в ОИСР, трябваше незабавно да бъде забранен, а износът на опасни отпадъци, предназначени за операции за обезвреждане, трябваше да бъде преустановен до 31 декември 1997 г. и забранен след тази дата;
   като има предвид, че в резултат на тези преговори на 22 септември 1995 г. Конференцията на страните прие Решение III/1 и включи в преамбюла нов параграф 7bis, нов член 4А и ново приложение VII; като има предвид, че Решение III/1 има за цел незабавното забраняване на износа на опасни отпадъци, предназначени за окончателно обезвреждане, от държавите, изброени в приложение VII, за държавите, които не са изброени там, както и преустановяването му до 31 декември 1997 г. и след тази дата забраняване на износа на опасни отпадъци, предназначени за операции за обезвреждане от държавите, изброени в приложение VII, за държавите, които не са изброени там;
   като има предвид, че законодателството на Общността по отношение на транспортирането на отпадъци беше съответно изменено с Регламент (ЕО) № 120/97 на Съвета от 20 януари 1997 г. за изменение на Регламент (ЕИО) № 259/93 относно надзора и контрола върху транспортирането на отпадъци във, за и от Европейската общност (4);
   като има предвид, че съгласно член 17 от конвенцията измененията на Базелската конвенция са открити за ратифициране, одобряване, формално потвърждаване или приемане; като има предвид, че измененията влизат в сила между страните, които ги приемат, на 90-ия ден след получаването от депозитаря на инструментите за ратификация, одобряване, формално потвърждаване или приемане от най-малко три четвърти от страните, приели измененията,
   РЕШИ:
   Член 1
   Измененията на Конвенцията за контрол на трансгранично движение на опасни отпадъци и тяхното обезвреждане, предвидени в Решение III/1, прието от Конференцията на страните на 22 септември 1995 г., се одобряват от името на Общността.
   Текстът на измененията е приложен към настоящото решение.
   Член 2
   Председателят на Съвета е упълномощен да посочи лицето/ата, упълномощено/и да депозира/т от името на Общността инструмента за одобряване при Генералния секретар на Обединените нации съгласно член 17 от конвенцията.
   Член 3
   Настоящото решение се публикува в Официален вестник на Европейските общности.

      Съставено в Брюксел на 22 септември 1997 година.

            За Съвета

            Председател

         F. BODEN

      (1)  ОВ С 197, 27.6.1997 г., стр. 12.

      (2)  Становище от 16 септември 1997 г. (все още непубликувано в Официален вестник).

      (3)  ОВ L 39, 16.2.1993 г., стр. 1.

      (4)  ОВ L 22, 24.1.1997 г., стр. 14.
   ПРИЛОЖЕНИЕ
   ИЗМЕНЕНИЕ НА БАЗЕЛСКАТА КОНВЕНЦИЯ ЗА КОНТРОЛ НА ТРАНСГРАНИЧНОТО ДВИЖЕНИЕ НА ОПАСНИ ОТПАДЪЦИ И ТЯХНОТО ОБЕЗВРЕЖДАНЕ
   Нов параграф 7а на преамбюла
   Признавайки, че съществува риск трансграничното движение на опасни отпадъци, особено към развиващите се страни, да не съответства на изискванията на настоящата конвенция за отговорно екологично управление на опасните отпадъци.
   Нов член 4A

               1.

               Всяка страна, упомената в приложение VII, ще забрани всякакво трансгранично движение на опасни отпадъци, предназначени за операциите посочени в приложение IV А, към страните, неупоменати в приложение VII.

               2.

               Всяка страна, упомената в приложение VII, ще прекрати от 31 декември 1997 г. и ще забрани от тази дата всяко трансгранично движение на опасни отпадъци, съгласно член 1, точка 1а) на Конвенцията, предназначени за операциите, посочени в приложение IV В, към страни, неупоменати в приложение VII. Такова трансгранично движение няма да бъде забранено, освен ако въпросните отпадъци не са характеризирани като опасни съгласно Конвенцията.

         Ново приложение VII
   Страни по Конвенцията и държави, които са членове на ОИСР, ЕО и Лихтенщайн.


title: 2014/900/ЕС: Решение на Съвета от 9 декември 2014 година за изменение на Процедурния правилник на Съвета

text:
               13.12.2014

               BG

               Официален вестник на Европейския съюз

               L 358/25

         РЕШЕНИЕ НА СЪВЕТА
   от 9 декември 2014 година
   за изменение на Процедурния правилник на Съвета

      (2014/900/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за функционирането на Европейския съюз,
   като взе предвид член 11, параграф 6 от Процедурния правилник на Съвета (1),
   като има предвид, че:

               (1)

               От 1 ноември 2014 г., когато определен акт трябва да бъде приет от Съвета с квалифицирано мнозинство, е необходимо да се провери дали държавите-членки, които съставляват квалифицираното мнозинство, представляват най-малко 65 % от населението на Съюза.

               (2)

               До 31 март 2017 г., когато определен акт трябва да бъде приет от Съвета с квалифицирано мнозинство, член на Съвета може да поиска този акт да бъде приет с квалифицираното мнозинство, определено в член 3, параграф 3 от Протокол № 36 относно преходните разпоредби, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия. В такъв случай член на Съвета може да поиска да се извърши проверка дали държавите-членки, съставляващи квалифицираното мнозинство, представляват най-малко 62 % от общия брой на населението на Съюза.

               (3)

               Тези проценти се изчисляват съобразно данните за населението, които се съдържат в приложение III към Процедурния правилник на Съвета (наричан по-нататък „Процедурният правилник“).

               (4)

               Член 11, параграф 6 от Процедурния правилник предвижда, че считано от 1 януари всяка година, въз основа на данните, с които разполага Статистическата служба на Европейския съюз към 30 септември на предходната година, Съветът изменя стойностите, посочени в това приложение.

               (5)

               Следователно е необходимо Процедурният правилник да бъде съответно изменен за 2015 г.,

         ПРИЕ НАСТОЯЩОТО РЕШЕНИЕ:
   Член 1
   Приложение III към Процедурния правилник се заменя със следното:

         „ПРИЛОЖЕНИЕ III
         Данни за населението на Съюза и населението на всяка държава-членка за прилагане на разпоредбите за гласуване с квалифицирано мнозинство в Съвета
         За целите на прилагането на член 16, параграф 4 от ДЕС, на член 238, параграфи 2 и 3 от ДФЕС и на член 3, параграф 2 от Протокол № 36, населението на Съюза и населението на всяка държава-членка, както и процентът на населението на всяка държава-членка от населението на Съюза за периода от 1 януари 2015 г. до 31 декември 2015 г., са следните:

                     Държава-членка

                     Население (× 1 000)

                     Процент от населението на Съюза

                     Германия

                     80 704,691

                     15,91

                     Франция

                     66 076,909

                     13,02

                     Обединено кралство

                     64 105,654

                     12,63

                     Италия

                     61 152,798

                     12,05

                     Испания

                     46 507,760

                     9,17

                     Полша

                     38 018,000

                     7,49

                     Румъния

                     19 942,642

                     3,93

                     Нидерландия

                     17 082,000

                     3,37

                     Белгия

                     11 203,992

                     2,21

                     Гърция

                     10 992,783

                     2,17

                     Португалия

                     10 427,301

                     2,06

                     Чешка република

                     10 398,697

                     2,05

                     Унгария

                     9 877,365

                     1,95

                     Швеция

                     9 644,864

                     1,90

                     Австрия

                     8 511,000

                     1,68

                     България

                     7 245,677

                     1,43

                     Дания

                     5 621,607

                     1,11

                     Финландия

                     5 451,270

                     1,07

                     Словакия

                     5 400,598

                     1,06

                     Ирландия

                     4 604,029

                     0,91

                     Хърватия

                     4 246,809

                     0,84

                     Литва

                     2 943,472

                     0,58

                     Словения

                     2 061,085

                     0,41

                     Латвия

                     2 001,468

                     0,39

                     Естония

                     1 315,819

                     0,26

                     Кипър

                     858,000

                     0,17

                     Люксембург

                     549,680

                     0,11

                     Малта

                     425,384

                     0,08

                     Общо

                     507 371,354

                     Праг (62 %)

                     314 570,239

                     Праг (65 %)

                     329 791,380“

   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 1 януари 2015 г.

      Съставено в Брюксел на 9 декември 2014 година.

            За Съвета

            Председател

         C. DE VINCENTI

      (1)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение на Съвета от 27 ноември 1997 година относно сключването на Споразумение между Европейската общност и Канада за митническо сътрудничество и взаимопомощ в митническата област

text:
Важна правна забележка

|

31998D0018

Официален вестник n° L 007 , 13/01/1998 стр. 0037 - 0037 специално чешко издание глава 02 том 08 стр. 427  - 427 специално испанско издание глава 02 том 08 стр. 427  - 427 специално унгарско издание глава 02 том 08 стр. 427  - 427 специално литвийско издание глава 02 том 08 стр. 427  - 427 LV.ES глава 02 том 08 стр. 427  - 427 MT.ES глава 02 том 08 стр. 427  - 427 PL.ES глава 02 том 08 стр. 427  - 427 SK.ES глава 02 том 08 стр. 427  - 427 специално словенско издание глава 02 том 08 стр. 427  - 427

		19971127Решение на Съветаот 27 ноември 1997 годинаотносно сключването на Споразумение между Европейската общност и Канада за митническо сътрудничество и взаимопомощ в митническата област(98/18/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него, във връзка с първото изречение от член 228, параграф 2 от него,като взе предвид предложението от Комисията,като има предвид, че на 5 април 1993 г. Съветът упълномощи Комисията да проведе преговори, от името на Общността, за митническо сътрудничество с някои от основните търговски партньори на Общността;като има предвид, че споразумението между Европейската общност и Канада за митническо сътрудничество и взаимопомощ в митническата област, следва да бъде одобрено,РЕШИ:Член 1Споразумението между Европейската общност и Канада за митническо сътрудничество и взаимопомощ в митническата област се одобрява от името на Общността.Текстът на споразумението е приложен към настоящото решение.Член 2Комисията, подпомагана от представители на държавите-членки, представлява Общността в Съвместния комитет за митническо сътрудничество, учреден съгласно член 20 от споразумението.Член 3Председателя на Съвета определя представители, които са упълномощени да подпишат споразумението от името на Общността.Член 4Председателят на Съвета представя от името на Общността нотификацията, предвидена в член 24 от споразумението [1].Член 5Настоящото решение се публикува в Официален вестник на Европейските общности.Съставено в Брюксел на 27 ноември 1997 година.За СъветаПредседателM. Patijn[1] Датата на влизане в сила на споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: 2007/886/ОВППС: Решение EUPOL AFGH/2/2007 на Комитета по политика и сигурност от 30 ноември 2007 година относно създаването на комитет на участващите държави в Полицейската мисия на Европейския съюз в Афганистан (EUPOL АФГАНИСТАН)

text:
               29.12.2007

               BG

               Официален вестник на Европейския съюз

               L 346/26

      РЕШЕНИЕ EUPOL AFGH/2/2007 НА КОМИТЕТА ПО ПОЛИТИКА И СИГУРНОСТ

   от 30 ноември 2007 година
   относно създаването на комитет на участващите държави в Полицейската мисия на Европейския съюз в Афганистан (EUPOL АФГАНИСТАН)
   (2007/886/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2007/369/ОВППС на Съвета от 30 май 2007 г. относно установяване на Полицейска мисия на Европейския съюз в Афганистан (EUPOL Афганистан) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Съвместно действие 2007/369/ОВППС Комитетът по политика и сигурност (КПС) следва да упражнява, под отговорността на Съвета, политическия контрол и стратегическото ръководство на Мисията и е упълномощен от Съвета да взема необходимите решения в съответствие с член 25 от Договора.

               (2)

               В заключенията на Европейския съвет от Гьотеборг от 15 и 16 юни 2001 г. се установяват ръководните принципи и условията за участие на трети държави в полицейските мисии. На 10 декември 2002 г. Съветът одобри консултациите и условията за участие на държави извън ЕС в операциите на ЕС за управление на гражданска криза, в които допълнително се развиват условията за участие на трети държави в операции по управление на гражданска криза, включително учредяването на комитет на участващите държави (КУД).

               (3)

               КУД в Полицейската мисия на Европейския съюз в Афганистан (EUPOL Афганистан) следва да играе ключова роля във всекидневното управление на Мисията. Той следва да е главният форум за обсъждане на всички проблеми, свързани с всекидневното управление на Мисията. КПС, който упражнява политическия контрол и стратегическото ръководство на Мисията, взема предвид становищата на КУД,

         РЕШИ:
   Член 1
   Създаване
   Създава се комитет на участващите държави в Полицейската мисия на Европейския съюз в Афганистан (EUPOL Афганистан) (КУД).
   Член 2
   Функции
   1.   КУД може да изразява становища. КПС взема предвид тези становища и упражнява политическия контрол и стратегическото ръководство на Мисията.
   2.   Мандатът на КУД е определен в документа, озаглавен „Консултации и условия за участие на държави извън ЕС в операциите на ЕС за управление на гражданска криза“.
   Член 3
   Състав
   1.   Всички държави-членки на ЕС имат право да присъстват на разискванията в КУД. Само участващите държави обаче вземат участие във всекидневното управление на Мисията. Представители на трети държави, участващи в Мисията, могат да присъстват на заседанията на КУД. Представител на Комисията на Европейските общности също може да присъства на заседанията на КУД.
   2.   КУД редовно получава информация от ръководителя на Мисията.
   Член 4
   Председател
   За Мисията, посочена в член 1, КУД се председателства, в съответствие с посочените в член 2, параграф 2 консултации и условия, от представител на генералния секретар/върховен представител в тясно взаимодействие с председателството.
   Член 5
   Заседания
   1.   КУД се свиква редовно от председателя. Когато обстоятелствата го изискват, извънредни заседания могат да бъдат свиквани по инициатива на председателя или по искане на представител на участваща държава.
   2.   Председателят разпраща предварително проекта за дневен ред и документите, свързани със заседанието. Председателят е отговорен за информиране на КПС за резултата от разискванията в КУД.
   Член 6
   Поверителност
   1.   Към заседанията и процедурите на КУД се прилагат Разпоредбите на Съвета относно сигурността. По-специално, представителите в КУД притежават съответно разрешение за достъп до класифицирана информация.
   2.   Разискванията в КУД се обхващат от задължението за опазване на служебна тайна.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 30 ноември 2007 година.

            За Комитета по политика и сигурност

            Председател

         C. DURRANT PAIS

      (1)  ОВ L 139, 31.5.2007 г., стр. 33. Съвместно действие, изменено със Съвместно действие 2007/733/ОВППС (ОВ L 295, 14.11.2007 г., стр. 31).


title: 2010/494/ЕС, Евратом: Решение на Европейския парламент от 5 май 2010 година относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел III — Комисия

text:
               25.9.2010

               BG

               Официален вестник на Европейския съюз

               L 252/28

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел III — Комисия
   (2010/494/ЕС, Евратом)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид годишните отчети на Европейските общности за финансовата 2008 година — том I (SEC(2009) 1089 — C7-0172/2009) (2),
   като взе предвид годишния доклад на Комисията пред Европейския парламент относно проследяването на решенията за освобождаване от отговорност за 2007 г. (COM(2009) 0526) и работния документ на службите на Комисията, придружаващ този доклад (SEC(2009) 1427),
   като взе предвид съобщението на Комисията, озаглавено „Обобщение на резултатите от управлението на Комисията през 2008 г.“ (COM(2009) 0256),
   като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2008 г. (COM(2009) 0419), и работния документ на службите на Комисията, придружаващ този доклад (SEC(2009) 1102),
   като взе предвид доклада на Комисията относно отговорите на държавите-членки във връзка с годишния доклад на Сметната палата за 2008 г. (SEC(2010) 0178 и SEC(2010) 0196),
   като взе предвид Зелената книга за европейската инициатива за прозрачност, приета от Комисията на 3 май 2006 г. (COM(2006) 0194),
   като взе предвид Становище № 2/2004 на Сметната палата относно образеца за единен одиторски контрол (single audit) (и предложението относно рамката на Общността за вътрешен контрол) (3),
   като взе предвид съобщението на Комисията относно пътната карта за интегрирана рамка за вътрешен контрол (COM(2005) 0252),
   като взе предвид плана за действие на Комисията за интегрирана рамка за вътрешен контрол (COM(2006) 0009), доклада за плана за действие на Комисията за интегрирана рамка за вътрешен контрол (COM(2008) 0110), както и работния документ на службите на Комисията, придружаващ този доклад (SEC(2008) 0259),
   като взе предвид доклада за отражението на плана за действие на Комисията за интегрирана рамка за вътрешен контрол (COM(2009) 0043),
   като взе предвид Становище № 6/2007 на Сметната палата относно годишните обобщения на одитите, извършвани от държавите-членки, „националните декларации“ от държавите-членки и одитната дейност на националните одитни органи по отношение на фондовете на ЕС (4),
   като взе предвид плана за действие на Комисията за засилване на надзорните функции на Комисията при поделено управление на структурни действия (COM(2008) 0097) и междинния доклад за последващите действия във връзка с плана за действие (SEC(2009) 1463),
   като взе предвид доклада на Комисията относно напредъка на България по механизма за сътрудничество и проверка (COM(2009) 0402) и придружаващия документ към този доклад (SEC(2009) 1074),
   като взе предвид доклада на Комисията относно напредъка на Румъния по механизма за сътрудничество и проверка (COM(2009) 0401) и придружаващия документ към този доклад (SEC(2009) 1073),
   като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на институциите (5), и специалните доклади на Сметната палата,
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (6),
   като взе предвид съобщението на Комисията от 16 декември 2008 г. относно общо разбиране на концепцията за допустим риск от грешки (COM(2008) 0866) и работния документ на службите на Комисията, придружаващ това съобщение (SEC(2008) 3054),
   като взе предвид препоръката на Съвета от 16 февруари 2010 г. относно освобождаването от отговорност на изпълнителните агенции за изпълнението на бюджета за финансовата 2008 година (5826/2010 – C7-0054/2010),
   като взе предвид членове 274, 275 и 276 от Договора за ЕО, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,
   като взе предвид международните одитни стандарти и международните счетоводни стандарти, по-специално приложимите за публичния сектор,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (7), и по-специално членове 145, 146 и 147 от него,
   като взе предвид член 76 и приложение VI към своя правилник,
   като взе предвид доклада на Комисията по бюджетен контрол и становищата на другите заинтересовани комисии (A7-0099/2010),

               А.

               като има предвид, че съгласно член 317 от Договора за функционирането на ЕС Комисията изпълнява бюджета в сътрудничество с държавите-членки на своя отговорност съгласно принципа на добро финансово управление,

               1.

               Освобождава от отговорност Комисията във връзка с изпълнението на общия бюджет на Европейския съюз за финансовата 2008 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел III — Комисия и изпълнителни агенции.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 107, 30.4.2004 г., стр. 1.

      (4)  ОВ C 216, 14.9.2007 г., стр. 3.

      (5)  ОВ C 269, 10.11.2009 г., стр. 1.

      (6)  ОВ C 273, 13.11.2009 г., стр. 122.

      (7)  ОВ L 248, 16.9.2002 г., стр. 1.


title: Решение на Европейския парламент от 14 март 2002 година за изменение на Решение 94/262/ЕОВС, ЕО, Евратом относно разпоредбите и общите условия, регулиращи изпълението на задълженията на Омбудсмана

text:
Важна правна забележка

|

32002D0262

Официален вестник n° L 092 , 09/04/2002 стр. 0013 - 0014 специално чешко издание глава 01 том 04 стр. 38  - 39 специално испанско издание глава 01 том 04 стр. 38  - 39 специално унгарско издание глава 01 том 04 стр. 38  - 39 специално литвийско издание глава 01 том 04 стр. 38  - 39 LV.ES глава 01 том 04 стр. 38  - 39 MT.ES глава 01 том 04 стр. 38  - 39 PL.ES глава 01 том 04 стр. 38  - 39 SK.ES глава 01 том 04 стр. 38  - 39 специално словенско издание глава 01 том 04 стр. 38  - 39

		20020314Решение на Европейския парламентот 14 март 2002 годиназа изменение на Решение 94/262/ЕОВС, ЕО, Евратом относно разпоредбите и общите условия, регулиращи изпълението на задълженията на Омбудсмана(2002/262/ ЕО, ЕОВС, Евратом)ЕВРОПЕЙСКИЯТ ПАРЛАМЕНТ,като взе предвид Договора за създаване на Европейската общност, и по-специално член 195, параграф 2 от него,като взе предвид Договора за създаване на Европейската общност за въглища и стомана, и по-специално член 20Г, параграф 4 от него,като взе предвид Договора за създаване на Европейската общност за атомна енергия, и по-специално член 107Г, параграф 4 от него,като взе предвид резолюцията на Европейския парламент от 17 ноември 2000 г. за изменението на решението на Европейския парламент от 9 март 1994 г. относно разпоредбите и общите условия, регулиращи изпълението на задълженията на Омбудсмана [1],като взе предвид становището на Комисията,с одобрението на Съвета,като има предвид, че:(1) Съгласно член 22, параграф 5 от Финансовия регламент от 21 декември 1997 г., приложим по отношение на общия бюджет на Европейските общности [2], Омбудсманът се разглежда като институция за целите на този регламент.(2) Регламент (ЕО, ЕОВС, Евратом) № 2673/1999 на Съвета за изменение на Финансовия регламент, създаде специален раздел за Омбудсмана в общия бюджет на Европейския съюз и измени съответните разпоредби на Финансовия регламент.(3) Следователно е необходимо да бъде изменено Решение 94/262/ЕОВС, ЕО, Евратом от 9 март 1994 г. относно разпоредбите и общите условия, регулиращи изпълнението на задълженията на Омбудсмана [3], поради това, че то предвижда бюджетът на Омбудсмана да бъде предвиден в приложението към раздел I (Парламент) на общия бюджет на Европейските общности.(4) Членове 12 и 16 от това решение трябва да бъдат заличени.РЕШИ:Член 1Членове 12 и 16 от Решение 94/262/ЕОВС, ЕО, Евратом се заличават.Член 2Настоящото решение се публикува в Официален вестник на Европейските общности.Член 3Настоящото решение влиза в сила от датата на публикуването му.Прилага се от 1 януари 2000 г.Съставено в Страсбург на 14 март 2002 година.За Европейския парламентПредседателP. Cox[1] ОВ C 223, 8.8.2001 г., стр. 366.[2] ОВ L 356, 31.12.1977 г., стр. 1, Регламент, изменен с Регламент (ЕО, ЕОВС, Евратом) № 2673/1999 г. (ОВ L 326, 18.2.1999 г., стр. 1).[3] ОВ L 113, 4.5.1994 г., стр. 15.--------------------------------------------------


title: 2008/870/ЕО: Решение на Съвета от 13 октомври 2008 година относно сключването на Споразумение под формата на размяна на писма между Европейската общност и Република Куба съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз

text:
               19.11.2008

               BG

               Официален вестник на Европейския съюз

               L 308/27

         РЕШЕНИЕ НА СЪВЕТА
   от 13 октомври 2008 година
   относно сключването на Споразумение под формата на размяна на писма между Европейската общност и Република Куба съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз
   (2008/870/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като имат предвид, че:

               (1)

               На 29 януари 2007 г. Съветът упълномощи Комисията да започне преговори с някои други членове на СТО съгласно член XXIV:6 от Общото споразумение за митата и търговията (ГАТТ) 1994 г. в процеса на присъединяването към Европейската общност на Република България и на Румъния.

               (2)

               Комисията проведе тези преговори в консултация с комитета, създаден по силата на член 133 от Договора, и в рамките на дадените от Съвета насоки за преговори.

               (3)

               Комисията приключи преговорите за Споразумение под формата на размяна на писма между Европейската общност и Република Куба. Споразумението следва да бъде одобрено.

               (4)

               Мерките, необходими за прилагане на настоящото решение, следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (1),

         РЕШИ:
   Член 1
   Споразумението под формата на размяна на писма между Европейската общност и Република Куба съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз, се одобрява от името на Общността.
   Текстът на споразумението е приложен към настоящото решение.
   Член 2
   Подробни правила за прилагане на споразумението се приемат в съответствие с процедурата, посочена в член 195, параграф 2 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2).
   Член 3
   Председателят на Съвета се упълномощава да определи лицето(ата), оправомощено(и) да подпише(ат) споразумението под формата на размяна на писма, посочено в член 1, с което да се обвърже Общността (3).

      Съставено в Люксембург на 13 октомври 2008 година.

            За Съвета

            Председател

         B. KOUCHNER

      (1)  ОВ L 184, 17.7.1999 г., стр. 23.

      (2)  ОВ L 299, 16.11.2007 г., стр. 1.

      (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
    ---documentbreak---

               19.11.2008

               BG

               Официален вестник на Европейския съюз

               L 308/29

         СПОРАЗУМЕНИЕ
   под формата на размяна на писма между Европейската общност и Република Куба съгласно членове XXIV:6 и XXVIII от Общото споразумение за митата и търговията (ГАТТ) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз
   Женева, 24 октомври 2008 година
   Уважаеми господине,
   Вследствие на преговорите съгласно членове XXIV:6 и XXVIII от Общото споразумение за митата и търговията (ГАТТ) 1994 г. във връзка с измененията на списъците на Република България и на Румъния в процеса на присъединяването им към Европейския съюз, Европейската общност и Република Куба се споразумяха за следното:
   Европейската общност ще включи в списъка си за митническата територия на ЕО-27 следното изменение:

               Прибавяне на разпределение за страна (за Куба) от 10 000 тона към сегашния обем от 106 925 тона в тарифната квота на ЕО за сурова захар от захарна тръстика, предназначена за рафиниране (код по КН 1701 11 10), запазвайки сегашната ставка в рамката на квотата от 98 EUR/тон нето.

               За пазарната 2008/2009 г. разпределението за Куба ще е 20 000 тона. Считано от пазарната 2009/2010 г. разпределението за Куба ще е 10 000 тона.

         Република Куба приема подхода на Европейската общност към изравняването на тарифните квоти като начин за синхронизиране на задълженията в ГАТТ на ЕО-25 с тези на Република България и на Румъния след неотдавнашното разширяване на Европейската общност.
   Настоящото споразумение ще влезе в сила два месеца след датата на подписване на писмото от Република Куба.

         От името на Европейската общност

      Съставено в Женева на двадесет и четвърти октомври две хиляди и осма година.
      Hecho en Ginebra, el veinticuatro de octubre de dos mil ocho.
      V Ženevě dne dvacátého čtvrtého října dva tisíce osm.
      Udfærdiget i Geneve, den fireogtyvende oktober to tusind og otte.
      Geschehen zu Genf am vierundzwanzigsten Oktober zweitausendundacht.
      Genfis kahe tuhande kaheksanda aasta oktoobrikuu kahekümne neljandal päeval.
      Έγινε στις Γενεύη, στις είκοσι τέσσερις Οκτωβρίου δύο χιλιάδες οκτώ.
      Done at Geneva, on the twenty-fourth day of October in the year two thousand and eight.
      Fait à Genève, le vingt-quatre octobre deux mille huit.
      Fatto a Ginevra, addì ventiquattro ottobre duemilaotto.
      Ženēvā, divtūkstoš astotā gada divdesmit ceturtajā oktobrī.
      Ženeva, du tūkstančiai aštuntųjų metų spalio dvidešimt ketvirta diena.
      Kelt Genfben, a kettőezer nyolcadik év október havának huszonnegyedik napján.
      Magħmula f'Ġinevra, fl-erbgħa u għoxrin ta' Ottubru ta' l-elfejn u tmienja.
      Gedaan te Genève, de vierentwingtigste oktober tweeduizend acht.
      Sporządzono w Genewie dnia dwudziestego czwartego października dwa tysiące ósmego roku.
      Feito em Genebra, em vinte e quatro de Outubro de dois mil e oito.
      Încheiat la Geneva la douăzeci și patru octombrie două mii opt.
      V Ženeve dvadsiateho štvrtého októbra dvetisícosem.
      V Ženevi, štiriindvajsetega oktobra dva tisoč osem.
      Tehty Genevessä kahdentenakymmenentenäneljänä päivänä lokakuuta vuonna kaksituhattakahdeksan.
      Utfärdat i Genève den tjugofjärde oktober tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

   Женева, 24 октомври 2008 година
   Уважаеми господине,
   Относно Вашето писмо, в което пише следното:
   „Вследствие на преговорите съгласно членове XXIV:6 и XXVIII от Общото споразумение за митата и търговията (ГАТТ) 1994 г. във връзка с измененията на списъците на Република България и на Румъния в процеса на присъединяването им към Европейския съюз, Европейската общност и Република Куба се споразумяха за следното:
   Европейската общност ще включи в списъка си за митническата територия на ЕО-27 следното изменение:

               Прибавяне на разпределение за страна (за Куба) от 10 000 тона към сегашния обем от 106 925 тона в тарифната квота на ЕО за сурова захар от захарна тръстика, предназначена за рафиниране (код по КН 1701 11 10), запазвайки сегашната ставка в рамката на квотата от 98 EUR/тон нето.

               За пазарната 2008/2009 г. разпределението за Куба ще е 20 000 тона. Считано от пазарната 2009/2010 г. разпределението за Куба ще е 10 000 тона.

         Република Куба приема подхода на Европейската общност към изравняването на тарифните квоти като начин за синхронизиране на задълженията в ГАТТ на ЕО-25 с тези на Република България и на Румъния след неотдавнашното разширяване на Европейската общност.
   Настоящото споразумение ще влезе в сила два месеца след датата на подписване на писмото от Република Куба.“.
   Имам честта да изразя съгласието на моето правителство.

         От името на Република Куба

      Hecho en Ginebra, el veinticuatro de octubre de dos mil ocho.
      Съставено в Женева на двадесет и четвърти октомври две хиляди и осма година.
      V Ženevě dne dvacátého čtvrtého října dva tisíce osm.
      Udfærdiget i Geneve, den fireogtyvende oktober to tusind og otte.
      Geschehen zu Genf am vierundzwanzigsten Oktober zweitausendundacht.
      Genfis kahe tuhande kaheksanda aasta oktoobrikuu kahekümne neljandal päeval.
      Έγινε στη Γενεύη, στις είκοσι τέσσερις Οκτωβρίου δύο χιλιόιδες οκτώ.
      Done at Geneva, on the twenty-fourth day of October in the year two thousand and eight.
      Fait à Genève, le vingt-quatre octobre deux mille huit.
      Fatto a Ginevra, addì ventiquattro ottobre duemilaotto.
      Ženēvā, divtūkstoš astotā gada divdesmit ceturtajā oktobrī.
      Ženeva, du tūkstančiai aštuntųjų metų spalio dvidešimt ketvirta diena.
      Kelt Genfben, a kettőezer nyolcadik év október havának huszonnegyedik napján.
      Magħmula f'Ġinevra, fl-erbgħa u għoxrin ta' Ottubru ta' l-elfejn u tmienja.
      Gedaan te Genève, de vierentwingtigste oktober tweeduizend acht.
      Sporządzono w Genewie, dnia dwudziestego czwartego października dwa tysiące ósmego roku.
      Feito em Genebra, em vinte e quatro de Outubro de dois mil e oito.
      Încheiat la Geneva la douăzeci și patru octombrie două mii opt.
      V Ženeve dvadsiateho štvrtého októbra dvetisícosem.
      V Ženevi, štiriindvajsetega oktobra dva tisoč osem.
      Tehty Genevessä kahdentenakymmenentenäneljänä päivänä lokakuuta vuonna kaksituhattakahdeksan.
      Utfärdat i Genève den tjugofjärde oktober tjugohundraåtta.

         Por la República de Cuba
         За Република Куба
         Za Kubánskou republiku
         For Det Republikken Cuba
         Für die Republik Kuba
         Kuuba Vabariigi nimel
         Για τη Δημοκρατία της Κούβας
         For the Republic of Cuba
         Pour la République de Cuba
         Per la Repubblica di Cuba
         Kubas Republikas vāradā —
         Kubos Respublikos vardu
         A Kubai Köztársaság résezéről
         Għar-Repubblika ta' Kuba
         Voor de Republiek Cuba
         W imieniu Republiki Kuby
         Pela República de Cuba
         Pentru Republica Cuba
         Za Kubánsku republiku
         Za Republiko Kubo
         Kuuban tasavallan puolesta
         För Republiken Kubas vägnar


title: 2009/897/ЕО: Решение на Съвета от 30 ноември 2009 година за сключване на споразумението между Европейската общност и Бахамската общност за отмяна на визовия режим за краткосрочно пребиваване

text:
               8.12.2009

               BG

               Официален вестник на Европейския съюз

               L 321/39

         РЕШЕНИЕ НА СЪВЕТА
   от 30 ноември 2009 година
   за сключване на споразумението между Европейската общност и Бахамската общност за отмяна на визовия режим за краткосрочно пребиваване
   (2009/897/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, точка 2, буква б), подточка i) във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Комисията договори от името на Европейската общност споразумение с Бахамската общност за отмяна на визовия режим за краткосрочно пребиваване (наричано по-нататък „Споразумението“).

               (2)

               Споразумението бе подписано от името на Общността на 28 май 2009 г. и се прилага временно от тази дата, при условие сключването му на по-късна дата съгласно Решение 2009/481/ЕО (2).

               (3)

               Споразумението следва да се одобри.

               (4)

               Със споразумението се създава Съвместен комитет за управление на споразумението, който следва да приеме свой процедурен правилник. Уместно е да се предвиди опростена процедура за определяне позицията на Общността за приемането на този процедурен правилник.

               (5)

               В съответствие с членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, и без да се засяга член 4 от същия протокол, тези държави-членки не участват в приемането на настоящото решение, не са обвързани от него, нито от неговото прилагане,

         РЕШИ:
   Член 1
   Одобрява се от името на Общността споразумението между Европейската общност и Бахамската общност за отмяна на визовия режим за краткосрочно пребиваване (3).
   Член 2
   Председателят на Съвета прави нотификацията, предвидена в член 8, параграф 1 от споразумението (4).
   Член 3
   Общността се представлява от Комисията, подпомагана от експерти от държавите-членки в Съвместния комитет от експерти, създаден с член 6 от споразумението.
   Член 4
   Позицията на Общността в рамките на Съвместния комитет от експерти относно приемането на процедурния му правилник, както се изисква съгласно член 6, параграф 4 от споразумението, се определя от Комисията след консултация със специален комитет, определен от Съвета.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 20 октомври 2009 г. (все още непубликувано в Официален вестник).

      (2)  ОВ L 169, 30.6.2009 г., стр. 23.

      (3)  За текста на споразумението вж. ОВ L 169, 30.6.2009 г., стр. 24.

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Съвета от 9 март 2012 година за назначаване на един член на управителния съвет на Европейската агенция по химикали

text:
               13.3.2012

               BG

               Официален вестник на Европейския съюз

               C 74/7

         РЕШЕНИЕ НА СЪВЕТА
   от 9 март 2012 година
   за назначаване на един член на управителния съвет на Европейската агенция по химикали
   2012/C 74/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (1), и по-специално член 79 от него,
   като има предвид, че:

               (1)

               Член 79 от Регламент (ЕО) № 1907/2006 предвижда, че Съветът назначава за членове на управителния съвет на Европейската агенция по химикали („управителния съвет“) по един представител от всяка държава-членка.

               (2)

               С Решение от 17 май 2011 г. (2) Съветът назначи 15 членове на управителния съвет, включително един член от Португалия.

               (3)

               Правителството на Португалия информира Съвета за своето намерение да замени португалския представител в управителния съвет и номинира нов представител, който следва да бъде назначен за периода до 31 май 2015 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Paulo Guilherme DA SILVA LEMOS, с португалско гражданство, роден на 9 юли 1963 г., се назначава за член на управителния съвет на Европейската агенция по химикали на мястото на г-н Mário GRÁCIO за периода от 15 март 2012 г. до 31 май 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 9 март 2012 година.

            За Съвета

            Председател

         I. AUKEN

      (1)  ОВ L 396, 30.12.2006 г., стр. 1.

      (2)  ОВ C 151, 21.5.2011 г., стр. 1.


title: Решение (ЕС) 2015/2020 на Съвета от 26 октомври 2015 година за делегиране на генералния секретар на Съвета на правомощието да издава разрешения за преминаване на членовете, длъжностните лица и другите служители на Европейския съвет и на Съвета, както и на специалните заявители в съответствие с приложение II към Регламент (ЕС) № 1417/2013, и за отмяна на Решение 2005/682/ЕО, Евратом

text:
               12.11.2015

               BG

               Официален вестник на Европейския съюз

               L 295/42

         РЕШЕНИЕ (ЕС) 2015/2020 НА СЪВЕТА
   от 26 октомври 2015 година
   за делегиране на генералния секретар на Съвета на правомощието да издава разрешения за преминаване на членовете, длъжностните лица и другите служители на Европейския съвет и на Съвета, както и на специалните заявители в съответствие с приложение II към Регламент (ЕС) № 1417/2013, и за отмяна на Решение 2005/682/ЕО, Евратом
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 240, параграф 2, втора алинея от него,
   като взе предвид Протокол № 7 за привилегиите и имунитетите на Европейския съюз, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, и по-специално член 6, първа алинея от него,
   като има предвид, че:

               (1)

               Съгласно член 235, параграф 4 и член 240, параграф 2, първа алинея ДФЕС Европейският съвет и Съветът на Европейския съюз се подпомагат от Генералния секретариат на Съвета.

               (2)

               Съгласно член 6, първа алинея от Протокол № 7 председателят на Европейския съвет и председателят на Съвета издават разрешения за преминаване на членовете на техните институции, както и на длъжностните лица и другите служители на техните институции, в съответствие с условията, предвидени в Правилника за длъжностните лица и в Условията за работа на другите служители на Европейския съюз, определени в Регламент (ЕИО, Евратом, ЕОВС) № 259/68 на Съвета (1).

               (3)

               С Регламент (ЕС) № 1417/2013 на Съвета (2) се определят формата, обхватът и условията за издаване на разрешения за преминаване на членовете на институциите на Съюза, на длъжностните лица и на другите служители на Съюза, както и на специалните заявители в съответствие с приложение II към него.

               (4)

               Съгласно член 1, параграф 1 от Регламент (ЕС) № 1417/2013 разрешения за преминаване на специални заявители може да се издават в съответствие с приложение II към този регламент единствено в интерес на Съюза, в изключителни и надлежно обосновани случаи.

               (5)

               Председателят на Европейския съвет и председателят на Съвета следва да делегират своите правомощия във връзка с това на генералния секретар на Съвета.

               (6)

               Решение 2005/682/ЕО, Евратом на Съвета (3) следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Правомощията, предоставени на председателя на Европейския съвет и на председателя на Съвета съгласно член 6, първа алинея от Протокол № 7, за издаване на разрешения за преминаване (laissez-passer) на членовете на техните институции, на длъжностните лица и другите служители на Европейския съвет и на Съвета, както и на специалните заявители в съответствие с приложение II към Регламент (ЕС) № 1417/2013, се упражняват от генералния секретар на Съвета.
   Генералният секретар има право да делегира тези правомощия на генералния директор на администрацията.
   Член 2
   Решение 2005/682/ЕО, Евратом се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 26 октомври 2015 година.

            За Съвета

            Председател

         C. DIESCHBOURG

      (1)  Регламент (ЕИО, Евратом, ЕОВС) № 259/68 на Съвета от 29 февруари 1968 г. относно определяне на Правилника за длъжностните лица и Условията за работа на другите служители на Европейските общности и относно постановяване на специални мерки, временно приложими за длъжностни лица на Комисията (ОВ L 56, 4.3.1968 г., стр. 1).

      (2)  Регламент (ЕС) № 1417/2013 на Съвета от 17 декември 2013 г. за определяне на формата на разрешенията за преминаване, издавани от Европейския съюз (ОВ L 353, 28.12.2013 г., стр. 26).

      (3)  Решение 2005/682/ЕО, Евратом на Съвета от 20 септември 2005 г. за делегиране на заместник генералния секретар на правомощието за издаване на разрешения за преминаване на служители на Генералния секретариат на Съвета (ОВ L 258, 4.10.2005 г., стр. 4).


title: 2014/594/ЕС: Решение на Европейския парламент от 3 април 2014 година относно приключването на сметките на Европейския център за мониторинг на наркотици и наркомании за финансовата 2012 година

text:
               5.9.2014

               BG

               Официален вестник на Европейския съюз

               L 266/246

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейския център за мониторинг на наркотици и наркомании за финансовата 2012 година
   (2014/594/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2012 година,

               —

               като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2012 година, придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от ДФЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегирания регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0185/2014),

               1.

               Одобрява приключването на сметките на Европейския център за мониторинг на наркотици и наркомании за финансовата 2012 година.

               2.

               Възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 158.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2008/589/ЕО: Решение на Комисията от 12 юни 2008 година за установяване на специфична програма за контрол и инспекция във връзка със запасите от треска в Балтийско море (нотифицирано под номер C(2008) 2558)

text:
               18.7.2008

               BG

               Официален вестник на Европейския съюз

               L 190/11

      РЕШЕНИЕ НА КОМИСИЯТА

   от 12 юни 2008 година
   за установяване на специфична програма за контрол и инспекция във връзка със запасите от треска в Балтийско море
   (нотифицирано под номер C(2008) 2558)
   (2008/589/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), и по-специално член 34в, параграф 1 от него,
   като има предвид, че:

               (1)

               Регламент (ЕО) № 1098/2007 на Съвета за създаване на многогодишен план за запасите от треска в Балтийско море и за риболовните предприятия, които експлоатират тези запаси, определя условията за устойчива експлоатация на треска в Балтийско море и правилата за мониторинг, контрол и надзор на тези дейности.

               (2)

               Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (2) предвижда извършване на контролни дейности от страна на Комисията и сътрудничество между държавите-членки с цел да се осигури спазване на правилата, приложими за общата политика в областта на рибарството.

               (3)

               За успешното изпълнение на многогодишния план за запасите от треска в Балтийско море и за риболовните предприятия, които експлоатират тези запаси, е необходимо да се установи специфична програма за контрол и инспекция.

               (4)

               Специфичната програма за контрол и инспекция следва да бъде установена за период от три години. Получените при изпълнението на специфичната програма за контрол и инспекция резултати следва да бъдат периодично оценявани от заинтересованите държави-членки в сътрудничество с Агенцията на Общността за контрол на рибарството (АОКР), създадена с Регламент (ЕО) № 768/2005 на Съвета (3).

               (5)

               Сътрудничеството между заинтересованите държави-членки следва да се насърчава, за да се постигне по-голямо уеднаквяване на практиките на инспекция и надзор и да се допринесе за развитие на координацията на контролните дейности между компетентните органи на тези държави-членки.

               (6)

               Съвместните дейности по инспекция и надзор следва да бъдат осъществявани в съответствие със съвместните планове за разполагане, установени от АОКР.

               (7)

               Предвидените в настоящото решение мерки са съгласувани със съответните държави-членки.

               (8)

               Мерките, предвидени в настоящото решение, са в съответствие със становището на Управителния комитет по рибарство и аквакултури,

         ПРИЕ НАСТОЯЩОТО РЕШЕНИЕ:
   Член 1
   Предмет
   Настоящото решение установява специфична програма за контрол и инспекция с цел да се осигури хармонизирано изпълнение на многогодишния план, създаден с Регламент (ЕО) № 1098/2007 за запасите от треска в Балтийско море и за риболовните предприятия, които експлоатират тези запаси.
   Член 2
   Обхват
   1.   Специфичната програма за контрол и инспекция обхваща контрол и инспекция на:

               а)

               риболовните дейности, извършвани от корабите, посочени в член 2 от Регламент (ЕО) № 1098/2007;

               б)

               всички свързани с тях дейности, включително разтоварване, претегляне, пускане на пазара, транспортиране и съхранение на рибни продукти и регистриране на разтоварванията и продажбите.

         2.   Специфичната програма за контрол и инспекция се прилага за период от три години.
   Член 3
   Определения
   За целите на настоящото решение се прилагат определенията от член 3 от Регламент (ЕО) № 1098/2007.
   Член 4
   Инспекции от Комисията
   Когато Комисията провежда инспекция служебно и без помощта на инспектори от заинтересованата държава-членка съгласно член 27, параграф 1, втора алинея, второ изречение от Регламент (ЕО) № 2371/2002, инспекторите на Комисията уведомяват, когато е възможно, компетентните органи на тази държава-членка за своите заключения.
   Член 5
   Инспекции от държавата-членка
   1.   Държава-членка, която възнамерява да проведе надзор и да инспектира риболовни кораби във води, които са под юрисдикцията на друга държава-членка, в рамките на съвместен план за разполагане (СПР), разработен в съответствие с член 12 от Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството и за изменение на Регламент (ЕИО) № 2847/93 за установяването на система за контрол, приложима към общата политика в областта на рибарството (4), уведомява за своите намерения контактната точка на заинтересованата крайбрежна държава-членка, определена в съответствие с член 3 от Регламент (ЕО) № 1042/2006 на Комисията (5), и Агенцията на Общността за контрол на рибарството (АОКР). Уведомлението съдържа следната информация:

               а)

               вид, име и позивна на инспектиращите кораби и инспектиращите самолети въз основа на списъка, съставен в съответствие с член 28, параграф 4 от Регламент (ЕО) № 2371/2002;

               б)

               зоната, определена в член 3, буква д) от Регламент (ЕО) № 1098/2007, в която ще се провежда надзора и инспекцията;

               в)

               времетраенето на дейностите по надзор и инспекция.

         2.   Надзорът и инспекциите се извършват в съответствие с приложение I.
   Член 6
   Съвместни дейности по инспекция и надзор
   Държавите-членки предприемат съвместни дейности по инспекция и надзор в съответствие със съвместния план за разполагане, разработен от АОКР.
   Член 7
   Предоставяне на информация
   До 31 януари всяка година държавите-членки предоставят на Комисията следната информация по отношение на предходната календарна година:

               а)

               дейностите по инспекция и надзор, посочени в приложение I,

               б)

               всички посочени в приложение II нарушения, които са установени през дванадесетмесечния период, като за всяко едно се предоставя информация за флага на кораба, датата и мястото на инспекцията и характера на нарушението. Държавите-членки посочват естеството на нарушението чрез буквата, в която това нарушение е описано в списъка от приложение II,

               в)

               достигнатият етап на проследяване на нарушенията, посочени в приложение II, независимо дали са разкрити през предходната календарна година или по-рано,

               г)

               всички съответни действия за координация и сътрудничество между държавите-членки.

         Член 8
   Оценка
   1.   Всяка година до 31 януари всяка държава-членка изготвя и изпраща на Комисията и на АОКР доклад за оценка на дейностите по контрол и инспекция, извършени през предходната календарна година по определената в настоящото решение специфична програма за контрол и инспекция и по националната програма за контролна дейност, посочена в член 24 от Регламент (ЕО) № 1098/2007.
   2.   Държавата-членка може да поиска от АОКР да ѝ окаже съдействие при изготвяне на доклада.
   3.   При извършване на ежегодната оценка на ефективността на съвместния план за разполагане, посочена в член 14 от Регламент (ЕО) № 768/2005, АОКР взема предвид докладите за оценка, посочени в параграф 1.
   4.   Комисията свиква заседанието, посочено в член 24, параграф 4 от Регламент (ЕО) № 1098/2007, съвместно с АОКР. Заседанието включва оценка на посочените в параграф 1 дейности.
   Член 9
   Адресати
   Адресати на настоящото решение са държавите-членки.

      Съставено в Брюксел на 12 юни 2008 година.

            За Комисията

         Joe BORG

            Член на Комисията

      (1)  ОВ L 261, 20.10.1993 г., стр. 1. Регламент, последно изменен с Регламент (ЕО) № 1098/2007 (ОВ L 248, 22.9.2007 г., стр. 1).

      (2)  ОВ L 358, 31.12.2002 г., стр. 59. Регламент, последно изменен с Регламент (ЕО) № 865/2007 (ОВ L 192, 24.7.2007 г., стр. 1).

      (3)  ОВ L 128, 21.5.2005 г., стр. 1.

      (4)  ОВ L 128, 21.5.2005 г., стр. 1.

      (5)  ОВ L 187, 8.7.2006 г., стр. 14.

      ПРИЛОЖЕНИЕ I
      Задачи във връзка с инспекцията и надзора
      1.   Общи задачи във връзка с инспекцията

                  1.1.

                  За всяка инспекция се изготвя доклад за инспекция. По отношение на всеки отделен случай инспекторите проверяват и отбелязват в доклада си следната информация:

                              а)

                              подробни данни за самоличността на отговорните лица, както и данни за кораба или превозните средства, които участват в инспектираните дейности;

                              б)

                              разрешение: лиценз, специално разрешително за риболов и право на риболовно усилие;

                              в)

                              съответната корабна документация като бордови дневници, удостоверения за регистрация, планове за складиране в кораба, записи на уведомления и, според случая, записи на ръчно подаване на данни към системата за наблюдение на плавателни съдове (VMS);

                              г)

                              всички други допълнителни заключения от инспекцията, извършена в морето, в пристанището или на който и да е етап от процеса на търговска реализация.

                  1.2.

                  Посочените в точка 1.1 заключения се сравняват с информацията, предоставена на инспекторите от други компетентни органи, включително информацията от VMS, предварителните уведомления и списъците на кораби, имащи специално разрешително за улов на треска в Балтийско море.

            2.   Задачи при инспекция в морето
      Инспекторите проверяват:

                  а)

                  съхраняваните на борда количества риба спрямо количествата, записани в бордовия дневник, и спазването на допустимите отклонения, посочени в член 15 от Регламент (ЕО) № 1098/2007;

                  б)

                  спазването на съответните изисквания по отношение на използваните риболовни съоръжения, и по-специално на правилото за една мрежа, и спазването на разпоредбите по отношение на дебелината на кордата, минималните размери на отворите на мрежите и минималния размер на рибата, допълнителните приспособления към мрежите и маркировката и идентификацията на пасивните риболовни уреди;

                  в)

                  правилното функциониране на оборудването на VMS;

                  г)

                  спазването на изискванията за риболов само в една зона, посочени в член 16 от Регламент (ЕО) № 1098/2007.

            3.   Задачи при инспекция на разтоварването на суша
      Инспекторите проверяват:

                  а)

                  предварителното уведомление за разтоварване на сушата и промяната на определените зони, включително информацията за намиращия се на борда улов;

                  б)

                  попълването на бордовия дневник и декларацията за разтоварване, включително записване на риболовното усилие;

                  в)

                  действителните количества риба, намиращи се на борда, теглото на разтоварената на сушата риба треска и други видове риба и спазването на допустимите отклонения, посочени в член 15 от Регламент (ЕО) № 1098/2007;

                  г)

                  намиращите се на борда риболовни съоръжения и спазването на разпоредбите по отношение на дебелината на кордата, минималните размери на отворите на мрежите и минималния размер на рибата, допълнителните приспособления към мрежите и маркировката и идентификацията на пасивните риболовни уреди;

                  д)

                  според случая, спазването на процедурите за изключване на оборудването на VMS.

            4.   Задачи при инспекция във връзка с транспортирането и пускането на пазара
      Инспекторите проверяват:

                  а)

                  съответните придружаващи транспорта документи и ги съпоставят с действително транспортираните количества;

                  б)

                  спазването на изискванията за сортиране и етикетиране и на изискванията за минимален размер на рибата;

                  в)

                  документацията (бордови дневник, декларация за разтоварване и документи за продажба), сортирането и претеглянето на рибата с оглед контрол на приложимите разпоредби при пускане на пазара.

            5.   Задачи при надзор от въздуха
      Групата за надзор от въздуха:

                  а)

                  извършва кръстосана проверка на данните за локализираните кораби и разпределението на риболовното усилие;

                  б)

                  извършва кръстосана проверка на ограничаването на зоните за риболов;

                  в)

                  предоставя данните от надзора за целите на кръстосаните проверки.

      ПРИЛОЖЕНИЕ II
      Списък на нарушенията, посочени в член 7

                  A.

                  Неспазване от капитана на риболовния кораб на ограничаването на риболовното усилие, определено в член 8 от Регламент (ЕО) № 1098/2007, или на ограничаването на зоните за риболов, определено в член 9 от същия регламент.

                  B.

                  Непритежаване или непредставяне на копие от специално разрешително за риболов на треска в Балтийско море, посочено в член 10 от Регламент (ЕО) № 1098/2007, от страна на капитана или на упълномощен представител на капитана на риболовен кораб на Общността с обща дължина, равна или по-голяма от осем метра, който има на борда си или използва съоръжения за риболов на треска в Балтийско море.

                  C.

                  Извършване на манипулации в системата за наблюдение със сателит на риболовните кораби, както е посочено в член 6 от Регламент (ЕО) № 2244/2003 на Комисията от 18 декември 2003 г. за определяне на подробни разпоредби относно системите за наблюдение със сателит на риболовните кораби (1).

                  D.

                  Фалшифициране или незаписване на данни в бордовите дневници, включително отчети за риболовното усилие, декларации за разтоварване и документи за продажба, декларации за приемане и транспортни документи, или непопълване или непредставяне на тези документи в съответствие с Регламент (ЕО) № 2847/93 и членове 11, 13, 15, 19 и 22 от Регламент (ЕО) № 1098/2007.

                  E.

                  Неспазване от страна на капитана на риболовен кораб, имащ специално разрешително за риболов на треска, на условията при влизане или излизане от определени зони, посочени в член 16 от Регламент (ЕО) № 1098/2007.

                  F.

                  Неспазване от страна на капитана или представител на капитана на риболовен кораб на Общността, който излиза с повече от 300 kg риба треска на борда, на правилата за предварително уведомление, посочени в член 17 от Регламент (ЕО) № 1098/2007.

                  G.

                  Разтоварване на повече от 750 kg риба треска от кораби извън указаните пристанища.

                  H.

                  Непретегляне от страна на капитана на риболовен кораб на рибата треска при първото разтоварване съгласно изискванията на член 19 от Регламент (ЕО) № 1098/2007.

                  I.

                  Неспазване на ограниченията за транзитно преминаване и на забраната за трансбордиране, посочени в член 21 от Регламент (ЕО) № 1098/2007.

         (1)  ОВ L 333, 20.12.2003 г., стр. 17.